**GOLF KLUB „SPLIT 1700“**

Pravilnik o igranju

**ZIMSKE LIGE GK „SPLIT 1700“**

**2021.-2022.**

**MJESTO ODRŽAVANJA I PRAVO NASTUPA**

Članak 1

Zimska liga GK Split 1700 (u daljnjem tekstu Liga)  za 2021/2022 igrati će se na GVS, a pravo nastupa imaju svi članovi GK koji su ispunili  svoje obaveze prema Klubu- platili članaru.

Dame i gospoda igraju u istoj ligi podijeljeni u 3 skupine (A, B, C).

**PRAVILA NATJECANJA LIGE**

Članak 2

 Liga se igra u 2 dijela, i to:

- redovna kola Lige (7 kola)

- završni Masters turnir

Sistem igranja je STABLEFORD – BRUTO za sve skupine.

Po završetku redovnih kola, radi se konačan poredak na tablici (zbraja se 5 bruto najboljih rezultata) te najbolja 24 igrača imaju pravo nastupa na završnom Master turniru i to po slijedećem kriteriju:

 DAME I GOSPODA Skupina A: 8 najboljih

 Skupina B: 8 najboljih

 Skupina C: 8 najboljih

Rezultati i redoslijed na završnom Masters turniru se boduju po slijedećoj tablici:

 **Mjesto Bodovi**

1. 100
2. 90
3. 80
4. 70
5. 60
6. 50
7. 45
8. 40
9. 35
10. 30

Bodovi sa Masters turnira se zbrajaju sa ukupnim brojem bruto bodova koji su osvojeni u redovnim kolima (max. 5 najboljih rezultata) te se na osnovu sveukupnog zbroja bodova dobiva konačni poredak Lige.

Liga se igra u 3 skupine, po klupskom HDCP-u , i to:

Skupina A: cHCP 0-12,0

Skupina B: cHCP 12,1-20,0

Skupina C: cHCP 20,1-36

i mjerodavan je cHCP s kojim je igrač/ica igrao/la u 1. kolu Lige. Prije prvog odigranog kola, svaki igrač ima mogućnost birati ako želi igrati u višoj skupini.

Rezultate i bodove će Natjecateljski odbor objavljivati na web stranici .

Natjecateljski Odbor Lige je odgovoran za tumačenje Pravilnika te rješavanje svih nejasnoća i eventualnih prigovora na igranje Lige.

**UVJETI  PRIJAVE  I ODRŽAVANJA  MEČEVA**

Članak 3.

Pravo igranja Lige imaju svi članovi Kluba, prema čl.1 i koji su prije prvog nastupa uplatili kotizaciju za Ligu u iznosu od 100,00 kn (uključuje svečani ručak na završnom Masters turniru).

Startnina za svako redovno kolo iznosi 50,00 kn i ne uključuje ručak nakon završetka igranja , a ručak može biti organiziran ako se dan ranije javi dovoljan broj zainteresiranih i ako to okolnosti dozvoljavaju.

Green - fee prema cjeniku važećem u trenutku odigravanja pojedinog kola - vrijede mjesečne i godišnje karte.

**NAGRADE**

Članak 4

Nagrade se dodjeljuju za :

1. mjesto A, B, C

2. mjesto A, B, C,

3. mjesto A, B, C.

Split, 12. 11. 2021.

Natjecateljski Odbor

Petar Mardešić

Boro Rajić

Matea Mrkonjić

Branimir Kljajić